Nafarroako Parlamentuko Mahaiak, 2020ko maiatzaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Uxue Barkos Berruezo andrea aurkeztutako gaurkotasun handiko galdera, diru-sarrerak jaitsi izana nahiz osasun krisitik heldu diren gastuen agertoki berria arintzeko diru-sarreren arloan aurreikusi diren neurri ekonomikoei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2020ko maiatzaren 25ean

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioaren eledun Uxue Barkos Berruezo andreak, Legebiltzarreko Erregelamenduan ezarritakoaren babesean, gaurkotasun handiko honako galdera hau aurkezten du, Nafarroako Gobernuak maiatzaren 28ko Osoko Bilkuran ahoz erantzun dezan:

Nafarroako Gobernuak Reactivar Navarra/Nafarroa Suspertu Plana aurkeztu zuen maiatzaren 5ean, COVID-19aren krisitik heldu diren ondorioen aitzinean berreraikitze sozioekonomikorako ardatz gisa, osasun ondorioez harago.

Hori dela-eta, Foru Parlamentuak zenbait ekimen abiarazi ditu, batzorde berezi bat eratzetik hasi eta Gobernuari plan hori jarduketa-esparrua mugatuko duten proposamen ekonomikoekin laguntzeko eskatzeraino.

Horregatik guztiagatik, honako hau galdetzen diot Gobernuari:

Gobernuak zer neurri ekonomiko hartuko du diru-sarreren arloan, diru-sarrerak jaitsi izana nahiz osasun krisitik heldu diren gastuen agertoki berria eta alarma egoera arintzeko?

Iruñean, 2020ko maiatzaren 24an

Foru parlamentaria: Uxue Barkos Berruezo